****

**ประกาศองค์การบริหารส่วนตำบลช่อระกา**

**เรื่อง รับสมัครสอบคัดเลือกเพื่อแต่งตั้งพนักงานส่วนตำบลให้ดำรงตำแหน่งบริหารต่างสายงาน หรือแต่งตั้งพนักงานส่วนตำบลตำแหน่งผู้ปฏิบัติงานให้ดำรงตำแหน่งบริหารขององค์การบริหารส่วนตำบล**

**ตำแหน่ง รองปลัดองค์การบริหารส่วนตำบล (นักบริหารงาน อบต. ระดับ ๖)**

 **และตำแหน่ง หัวหน้าส่วนสวัสดิการสังคม (นักบริหารงานสวัสดิการสังคม ระดับ ๖)**

**------------------------------------------------------------**

 ด้วยองค์การบริหารส่วนตำบลช่อระกา มีตำแหน่งผู้บริหารว่าง จึงมีความประสงค์ดำเนินการสรรหาบุคคล เพื่อแต่งตั้งให้ดำรงตำแหน่งบริหารขององค์การบริหารส่วนตำบล ตำแหน่ง รองปลัดองค์การบริหารส่วนตำบล (นักบริหารงาน อบต. ระดับ ๖) และตำแหน่ง หัวหน้าส่วนสวัสดิการสังคม (นักบริหารงานสวัสดิการสังคม ระดับ ๖)

อาศัยอำนาจตามประกาศคณะกรรมการพนักงานส่วนตำบลจังหวัดนครราชสีมา เรื่อง หลักเกณฑ์ และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ ๒๔ ตุลาคม ๒๕๔๕ และแก้ไขเพิ่มเติม ฉบับที่ ๑๑ พ.ศ. ๒๕๕๐ ลงวันที่ ๘ ตุลาคม ๒๕๕๐ ข้อ ๘๖ และ ข้อ ๙๑ จึงประกาศรับสมัครสอบคัดเลือกเพื่อแต่งตั้งพนักงานส่วนตำบลให้ดำรงตำแหน่งบริหารต่างสายงาน หรือแต่งตั้งพนักงานส่วนตำบลตำแหน่งผู้ปฏิบัติงานให้ดำรงตำแหน่งบริหาร ขององค์การบริหารส่วนตำบล โดยมีรายละเอียดดังนี้

 **๑. ตำแหน่งที่รับสมัครสอบคัดเลือก**

 ตำแหน่ง รองปลัดองค์การบริหารส่วนตำบล (นักบริหารงาน อบต. ระดับ ๖) เลขที่ตำแหน่ง ๐๐-๐๑๐๑-๐๐๒ จำนวน ๑ อัตรา

 ตำแหน่ง หัวหน้าส่วนสวัสดิการสังคม (นักบริหารงานสวัสดิการสังคม ระดับ ๖) เลขที่ตำแหน่ง ๑๑-๐๑๐๖-๐๐๑ จำนวน ๑ อัตรา

 **๒. คุณสมบัติของผู้มีสิทธิสมัครเข้ารับการคัดเลือก**

 ผู้สมัครสอบคัดเลือกจะต้องเป็นพนักงานส่วนตำบลและเป็นผู้มีคุณสมบัติครบถ้วนในวัน รับสมัครสอบคัดเลือก ตรงตามมาตรฐานกำหนดตำแหน่งที่จะแต่งตั้ง รายละเอียดตำแหน่งหน้าที่ความรับผิดชอบของตำแหน่ง ลักษณะงานที่ปฏิบัติ คุณสมบัติของ ผู้สมัครและความรู้ความสามารถที่ต้องการของตำแหน่งที่จะดำเนินการคัดเลือกครั้งนี้ เป็นไปตามรายละเอียดแนบท้ายประกาศนี้ (ผนวก ก.)

 **๓. การสมัครเข้ารับการสอบคัดเลือกและสถานที่รับสมัครสอบคัดเลือก**

 ให้ผู้มีสิทธิสมัครเข้ารับการสอบคัดเลือกยื่นใบสมัครด้วยตนเอง (เอกสารหมายเลข ๑ แนบท้ายประกาศ) ข้อมูลบุคคล (เอกสารหมายเลข ๒ แนบท้ายประกาศ) และหนังสือรับรองจากนายกองค์การ

- ๒ -

บริหารส่วนตำบลที่ตนสังกัดอยู่ ซึ่งได้อนุญาตให้มาสมัครเข้ารับการสอบคัดเลือก พร้อมเอกสารต่างๆ ที่ต้องใช้ในการสมัครตามที่คณะกรรมการสอบคัดเลือกฯ กำหนด ด้วยตนเองได้ที่ทำการองค์การบริหารส่วนตำบลช่อระกา อำเภอบ้านเหลื่อม จังหวัดนครราชสีมาตั้งแต่**วันที่ ๒๒ พฤษภาคม ๒๕๕๗ ถึงวันที่ ๔ มิถุนายน ๒๕๕๗** ระหว่างเวลา ๐๘.๓๐ น. - ๑๖.๓๐ น. (เว้นวันหยุดราชการ) และสามารถสอบถามรายละเอียดได้ที่โทรศัพท์หมายเลข ๐-๔๔๗๕-๖๒๘๕ ในวันและเวลาราชการ โดยผู้สมัครเข้ารับการสอบคัดเลือกต้องตรวจสอบและรับรองคุณสมบัติของตนเองว่าถูกต้องครบถ้วน ตามคุณสมบัติเฉพาะสำหรับตำแหน่งที่รับสมัครนั้น หากภายหลังปรากฏว่าผู้สมัครรายใดมีคุณสมบัติดังกล่าวไม่ครบถ้วน องค์การบริหารส่วนตำบลช่อระกา จะถือว่าเป็นผู้ขาดคุณสมบัติในการสมัครสอบคัดเลือก และไม่มีสิทธิได้รับการแต่งตั้งให้ดำรงตำแหน่งใดๆ

**๔. เอกสารและหลักฐานที่จะต้องยื่นในวันสมัคร**

 ๔.๑ ใบสมัครตามแบบที่กำหนด

 ๔.๒ สำเนาบัตรประวัติพนักงานส่วนตำบลที่รับรองสำเนาโดยหน่วยงานการเจ้าหน้าที่

 จำนวน ๑ ชุด

 ๔.๓ สำเนาหลักฐานแสดงคุณวุฒิทางการศึกษาที่ตรงตามมาตรฐานกำหนดตำแหน่ง

 จำนวน ๑ ชุด

 ๔.๔ รูปถ่ายเครื่องแบบข้าราชการ หน้าตรงไม่สวมหมวก และไม่ใส่แว่นตาดำ ขนาด ๑ นิ้ว

 จำนวน ๓ รูป (ถ่ายไว้ไม่เกิน ๖ เดือน) โดยเขียนชื่อ - ชื่อสกุล หลังรูปถ่ายด้วยตนเอง

 ๔.๕ หลักฐานเกี่ยวกับประวัติบุคคลและประวัติการรับราชการ (เอกสารหมายเลข ๒ แนบ

 ท้าย - ประกาศ) จำนวน ๑ ชุด

๔.๖ หนังสือยินยอมจากนายกองค์การบริหารส่วนตำบลต้นสังกัดอนุญาตให้มาสมัครเข้ารับการ

 สอบคัดเลือก

๔.๗ ใบรับรองแพทย์ ซึ่งออกให้ไม่เกิน ๑ เดือน

๔.๘ แบบแสดงวิสัยทัศน์ในการปฏิบัติงานในตำแหน่งที่เข้ารับการคัดเลือก มีความยาว

ไม่น้อยกว่า ๕ หน้ากระดาษ A๔ จำนวน ๑๐ ชุด (ผนวก ข.)

๔.๙ หนังสือรับรองจากนายกองค์การบริหารส่วนตำบลต้นสังกัดว่าเป็นผู้เคยปฏิบัติราชการเกี่ยวกับงานที่ตรงตามลักษณะงานของตำแหน่งที่เปิดสอบคัดเลือก ซึ่งแสดงให้เห็นว่าผู้นั้นได้ปฏิบัติงานตามคำสั่งหรือที่ได้รับมอบหมายเป็นระยะเวลาไม่น้อยกว่า ๑ ปี โดยระบุห้วงระยะเวลาการปฏิบัติราชการให้ชัดเจนด้วย (กรณีผู้สมัครสอบคัดเลือกเพื่อเปลี่ยนสายงานผู้ปฏิบัติงานและตำแหน่งประเภทวิชาชีพเฉพาะเป็นสายงานผู้บริหาร)

๔.๑๐ หลักฐานอื่น (ถ้ามี) เช่น ใบสำคัญการสมรส การเปลี่ยนชื่อ - ชื่อสกุล

 ทั้งนี้ หากผู้สมัครรายใดยื่นเอกสารที่องค์การบริหารส่วนตำบลช่อระกา กำหนด ไม่ครบถ้วนในวันสมัคร องค์การบริหารส่วนตำบลช่อระกา จะถือว่าผู้นั้นไม่มีสิทธิเข้ารับการสอบคัดเลือกในครั้งนี้

- ๓ -

**๕. ค่าธรรมเนียมการสมัครเข้ารับการสอบคัดเลือก**

 ผู้สมัครสอบคัดเลือกจะต้องเสียค่าธรรมเนียมในการสมัครสอบคัดเลือก ในวันสมัครสอบคัดเลือก คนละ ๒๐๐ บาท (ชำระในวันที่สมัคร)

**๖. หลักสูตรและวิธีการสอบคัดเลือก** (ผนวก ค.) แนบท้ายประกาศ

ดำเนินการสอบดังนี้

**ก. ความรู้ความสามารถทั่วไป (คะแนนเต็ม ๑๐๐ คะแนน)**

ให้ทดสอบภาคความรู้ความสามารถที่ต้องการตามแนวที่ระบุไว้ในมาตรฐาน

กำหนดตำแหน่ง โดยวิธีสอบข้อเขียน

**ข. ความรู้ความสามารถที่ใช้เฉพาะตำแหน่ง (คะแนนเต็ม ๑๐๐ คะแนน)**

ให้ทดสอบความรู้ความเข้าใจหรือความคิดเห็นเกี่ยวกับงานในตำแหน่งนั้นโดยเฉพาะ โดยวิธีสอบข้อเขียน หรือให้ทดลองปฏิบัติงานหรือวิธีอื่นใดวิธีหนึ่ง หรือหลายวิธีก็ได้ตามความเหมาะสม

**ค. ความเหมาะสมกับตำแหน่ง (คะแนนเต็ม ๑๐๐ คะแนน)**

ให้ทดสอบความเหมาะสมกับตำแหน่งโดยพิจารณาจากความรอบรู้แนวความคิดและความคิดเห็น ด้วยวิธีการสอบสัมภาษณ์

**๗. การประกาศรายชื่อผู้มีสิทธิสอบคัดเลือก**

 องค์การบริหารส่วนตำบลช่อระกา จะประกาศรายชื่อผู้มีสิทธิเข้ารับการสอบคัดเลือกใน**วันที่ ๖ มิถุนายน ๒๕๕๗** ณ ที่ทำการองค์การบริหารส่วนตำบลช่อระกา อำเภอบ้านเหลื่อม จังหวัดนครราชสีมา

 **๘. กำหนดวัน เวลา และสถานที่สอบคัดเลือก**

กำหนดสอบคัดเลือก **ในวันเสาร์ที่ ๑๔ มิถุนายน ๒๕๕**๗ ณ องค์การบริหารส่วนตำบลจอหอ อำเภอเมืองนครราชสีมา จังหวัดนครราชสีมา

 **๙. กรณีมีการทุจริต**

 ในกรณีที่ปรากฏว่ามีการทุจริตหรือส่อไปในทางทุจริตอันอาจทำให้เกิดความไม่เป็นธรรมในการสอบคัดเลือก ให้คณะกรรมการสอบคัดเลือกฯ รายงานให้องค์การบริหารส่วนตำบลช่อระกา ทราบเพื่อพิจารณาว่า จะสมควรยกเลิกการสอบคัดเลือกครั้งนั้นทั้งหมด หรือจะพิจารณายกเลิกการสอบภาคที่เกิดการทุจริตหรือส่อไปในทางทุจริตตามแต่จะเห็นสมควร ถ้าหากองค์การบริหารส่วนตำบลช่อระกา

- ๔ -

ให้ยกเลิกการสอบคัดเลือกเฉพาะภาคใดแล้วก็ให้ดำเนินการสอบคัดเลือกเฉพาะภาคนั้นใหม่ สำหรับผู้ที่มีส่วนเกี่ยวข้องกับการทุจริตหรือส่อไปในทางทุจริต ไม่มีสิทธิเข้าสอบอีกต่อไป

 **๑๐. เกณฑ์การตัดสินผู้สอบคัดเลือกได้**

 การตัดสินว่าผู้ใดเป็นผู้สอบคัดเลือกได้ให้ถือเกณฑ์ว่าต้องเป็นผู้สอบได้คะแนนในแต่ละภาคที่สอบตามหลักสูตรไม่ต่ำกว่าร้อยละหกสิบ การสอบคัดเลือกจะต้องสอบตามหลักสูตรทุกภาค แต่คณะกรรมการสอบคัดเลือกฯ จะกำหนดให้ผู้สมัครสอบสอบภาคความรู้ความสามารถทั่วไป หรือความรู้ความสามารถที่ใช้เฉพาะตำแหน่งก่อน แล้วจึงให้ผู้สอบคัดเลือกได้คะแนนตามเกณฑ์ที่กำหนดไว้ สอบใน ภาคอื่น ต่อไปก็ได้

  **๑๑. การประกาศรายชื่อผู้ผ่านการสอบคัดเลือก**

 องค์การบริหารส่วนตำบลช่อระกา ประกาศรายชื่อผู้ผ่านการสอบคัดเลือก วันเสาร์ที่ ๑๔ มิถุนายน ๒๕๕๗ ณ สำนักงานเลขานุการ ก.อบต.จังหวัดนครราชสีมา (สำนักงานส่งเสริมการปกครองท้องถิ่นจังหวัดนครราชสีมา) อำเภอเมืองนครราชสีมา จังหวัดนครราชสีมา , หน้าที่ทำการองค์การบริหารส่วนตำบลช่อระกา อำเภอบ้านเหลื่อม จังหวัดนครราชสีมา

**๑๒. การขึ้นบัญชีผู้สอบคัดเลือกได้**

 ๑๒.๑ การขึ้นบัญชีผู้สอบคัดเลือกได้ ให้เรียงลำดับที่จากผู้สอบได้คะแนนรวมสูงสุดลงมาตามลำดับ ในกรณีที่มีผู้สอบได้คะแนนรวมเท่ากัน ให้ผู้สอบได้คะแนนภาคความเหมาะสมกับตำแหน่งมากกว่าเป็นผู้อยู่ในลำดับที่สูงกว่า ถ้าได้คะแนนภาคความเหมาะสมกับตำแหน่งเท่ากันให้ผู้ได้คะแนนภาคความรู้ความสามารถที่ใช้เฉพาะตำแหน่งมากกว่าเป็นผู้อยู่ในตำแหน่งที่สูงกว่า ถ้าได้คะแนนภาคความรู้ความสามารถที่ใช้เฉพาะตำแหน่งเท่ากัน ให้ผู้ที่รับเลขประจำตัวสอบก่อนเป็นผู้อยู่ในลำดับสูงกว่า

 ๑๒.๒ บัญชีผู้สอบคัดเลือกครั้งนี้ให้ใช้ได้ไม่เกิน ๖๐ วัน นับแต่วันขึ้นบัญชี

๑๒.๓ บัญชีสอบคัดเลือกพนักงานส่วนตำบลตำแหน่งผู้บริหารให้ใช้ได้เฉพาะองค์การบริหารส่วนตำบลช่อระกา เท่านั้น องค์การบริหารส่วนตำบลอื่นไม่สามารถใช้บัญชีได้

  **๑๓. การแต่งตั้งผู้สอบคัดเลือกได้**

๑๓.๑ องค์การบริหารส่วนตำบลช่อระกา จะแต่งตั้งผู้ที่ผ่านการสอบคัดเลือกตามลำดับที่ขึ้นบัญชีไว้โดยที่ผู้ที่อยู่ในลำดับต้นจะได้รับการแต่งตั้งก่อนผู้ที่อยู่ในลำดับต่อไป ทั้งนี้ต้องได้รับความเห็นชอบจากคณะกรรมการพนักงานส่วนตำบลจังหวัดนครราชสีมา (ก.อบต.จังหวัด)

 ๑๕.๒ ในกรณีมีผู้ผ่านการสอบคัดเลือกมากกว่าจำนวนตำแหน่งที่ว่างและภายหลังมีตำแหน่งว่างเพิ่มขึ้นอีกองค์การบริหารส่วนตำบลช่อระกา อาจพิจารณาผู้ที่ผ่านการสอบคัดเลือกที่เหลืออยู่ดำรงตำแหน่งได้ หรืออาจจะดำเนินการสอบคัดเลือกใหม่ก็ได้ ทั้งนี้ขึ้นอยู่กับดุลพินิจขององค์การบริหารส่วนตำบลช่อระกา

- ๕ -

  **๑๔.** หากมีข้อสงสัยหรือโต้แย้งในประกาศฉบับนี้ให้ถือผลการวินิจฉัยของคณะกรรมการสอบคัดเลือกฯ เป็นที่สุด

 จึงประกาศให้ทราบโดยทั่วกัน

 ประกาศ ณ วันที่ ๒ เดือน พฤษภาคม พ.ศ. ๒๕๕๗

 ทองแดง ศรีธรรมมา

 (นายทองแดง ศรีธรรมมา)

 นายกองค์การบริหารส่วนตำบลช่อระกา